
1.  Formål
Romkortet skal gi opplysninger om særlige farer som befinner seg i det aktuelle rommet samt hvem som er romansvarlig. Opplysningene skal være til gjengelig for brukerne av rommet, og for innsatspersonell (brannvesen, røykdykkere osv.) ved nødsituasjoner.

2.  Omfang
Romkort skal henges opp ved alle rom der det brukes eller oppbevares kjemikalier, brannfarlige gasser eller væsker eller det er andre forhold som kan medføre fare for helse eller miljø. Eksempler på slike rom er laboratorier, verksteder, forsøkshaller, avfallslager og lagerrom. Vanlige kontor og andre oppholdsrom der det ikke oppbevares slike varer skal ikke ha romkort.
3.  Ansvar og myndighet
Linjeleder skal sørge for at romkort fylles ut, henges opp samt revideres to ganger årlig. 

Linjeleder skal sørge for at det utnevnes en romansvarlig og stedfortreder for romansvarlig for alle aktuelle rom.

Linjeleder skal videre sørge for at vaktmester i den aktuelle bygningen får kopi av ferdig utfylte romkort.

4.  Beskrivelse
Retningslinjen inneholder romkort og veiledning for utfylling av romkortet.

5.  Definisjoner
Se veiledningen.

6.  Dokumentreferanser
Forskrifter om brannfarlige varer. 

7.  Distribusjon
Retningslinjen distribueres fra HMS-seksjonen til alle arbeidsgivere i linjen og verneombud til deres HMS-håndbøker. Ferdig trykte romkort med veiledning fås ved henvendelse til HMS-seksjonen.

Kommentarer:

SINTEF og NTNU bruker samme utgave av romkortet.

